kardosdrur/scandi-wiki huggingface dataset:
Blasieholmen

Blasieholmen er en halvø på Norrmalm i Stockholms innerstad, vest for Nybroviken og øst for Strömmen og Gamla stan. Mod syd strækker Blasieholmen sig til Skeppsholmsbron. Blasieholmen var frem til begyndelse af 1700-talet en ø, som vandløbet Näckström adskilte fra Norrmalm.

På Blasieholmen findes blandt andet Sveriges Nationalmuseum, Grand Hôtel og Hotel Strand, Svenska Frimurare Orden (Bååtska palatset), Wallmans salonger samt Dahlgrens og Wedholms restaurationer. 

I 2005 havde bydelen (basområdet eller basisområdet) kun 11 faste indbyggere. Derimod var der 5.385 arbejdspladser på holmen.

Afgrænsning   
Blasieholmen savner en formel afgrænsning, men støder op til vand i tre verdenshjørner: Saltsjön og dens vige Ladugårdslandsviken og Nybroviken. En almindelig afgrænsning mod Stockholms City i nordvest er strækningen Grevgränd/Arsenalsgatan/Nybrokajen. En anden mulig og noget snævrere afgrænsning er Stallgatan. 

Syd for Blasieholmen ligger Skeppsholmen, som kan nås via Skeppsholmsbron og videre til Kastellholmen.

Skibstrafik 
Turistbådene lægger til ved Blasieholmen. Det samme gør rutebådene til Vaxholm.

Eksterne henvisninger 

Bydele i Stockholm
Tallinn Lufthavn

Tallinn Lufthavn  er en international lufthavn i Estland. Den er placeret fire km sydøst for landets hovedstad Tallinn, helt op til Ülemistesøen, og er hjemmebase Estonian Air. Den åbnede 20. september 1936.

I 2012 ekspederede den 2.206.692 passagerer, 23.921 tons fragt og 48.531 flyoperationer. Estonian Air og lavprisselskabet Ryanair har det meste trafik fra lufthavnen.

Den officielle navn er Lennart Meri Tallinn Airport, opkaldt efter landets anden præsident Lennart Meri.

Historie 
Opførelsen af Tallinns lufthavn startede i 1932 , og den blev officielt åbnet den 20. september 1936, selv om det havde været i drift et godt stykke tid før den officielle åbning. De samlede udgifter til projektet, herunder omkostningerne ved at bygge flere hangarer, var på omkring 25 millioner kroon. Den første landingsbane var 300 meter lang og 40 meter bred.

Før 2. verdenskrig fløj flere europæiske selskaber til Tallinn, men fra 1945 til 1989 var det udelukkende det sovjetiske selskab Aeroflot som benyttede lufthavnen. I efteråret 1989 begyndte SAS at benytte lufthavnen på en rute til Københavns Lufthavn, hvilket var første gang et udenlandsk selskab benyttede stedet siden slutningen af 2. verdenskrig.

I marts 1998 var lufthavnens første fragtterminal færdigbygget. Lufthavnsterminalen blev totalrenoveret i 1999. Fra januar 2006 til september 2008 blev terminalen udbygget i tre retninger, hvilket gav plads til 18 nye gates, ti nye check-in skranker, samt nye restauranter og caféer. En ny rullevej blev tilføjet til landingsbanen. De samlede udbygninger af terminal og de udvendige faciliteter, bevirkede at lufthavnen havde fordoblet sin kapacitet.

Statistik

Travleste ruter

År for år

Eksterne henvisninger 

 Tallinn Lufthavns officielle hjemmeside 

Lufthavne i Estland
Etableret i 1936
Lufthavn
Shengeh Dul

Shengeh Dul (persisk: شنگه دول) er en landsby i Mamulan Rural District, Mamulan District, Pol-e Dokhtar County, Lorestan Province, Iran. Ved folketællingen i 2006 blev landsbyen bemærket, men indbyggertallet blev ikke rapporteret.

Referencer 

 
Byer i Iran
First Tape

First Tape er det første album af The Lucksmiths, først udkommet på kassette i 1993 og på DVD i 1996. Udgiveren er Candle Records.

Referencer 

Album fra 1993
Talk That Talk

Talk That Talk er det sjette studiealbum af Rihanna. Det blev udgivet d. 18. november 2011 af Def Jam Recordings.

Spor 

Talk That Talk
 «You Da One»
 «Where Have You Been»
 «We Found Love» med Calvin Harris
 «Talk That Talk» med Jay-Z
 «Cockiness (Love It)»
 «Birthday Cake»
 «We All Want Love»
 «Drunk on Love»
 «Rock Me Out»
 «Watch n' Learn»
 «Farewell»
 «We Found Love [Calvin Harris Extended Mix]» med Calvin Harris

Talk That Talk (Deluxe Edition)
 «You Da One»
 «Where Have You Been»
 «We Found Love» med Calvin Harris
 «Talk That Talk» med Jay-Z
 «Cockiness (Love It)»
 «Birthday Cake»
 «We All Want Love»
 «Drunk on Love»
 «Rock Me Out»
 «Watch n' Learn»
 «Farewell»
 «Red Lipstick»
 «Do Ya Thang»
 «Fool in Love»
 «We Found Love [Calvin Harris Extended Mix]» med Calvin Harris

Referencer

Eksterne henvisninger 
 

Rihanna-album
Dedelstorf

Dedelstorf er en kommune i Landkreis Gifhorn i den tyske delstat Niedersachsen. Den ligger i den sydøstlige del af amtet (Samtgemeinde) Hankensbüttel.

Geografi 
Dedelstorf ligger vest for byen Hankensbüttel i nærheden af Naturpark Südheide.

Inddeling 
I kommunen ligger ud over byen Dedelstorf, landsbyerne Allersehl, Weddersehl, Oerrel, Repke, Lingwedel og Langwedel.

Eksterne kilder/henvisninger 

 Amtets websted
Andorra ved vinter-OL 2014

Andorra deltog ved Vinter-OL 2014 i Sotji, som blev arrangeret i perioden 7. februar til 23. februar 2014.

Medaljer 

Lande ved vinter-OL 2014
2014
De nye Aarhus Skove

De nye Aarhus Skove er en fællesbetegnelse for en række skovområder omkring Aarhus. Alle skovene er nyrejste som en del af planen "Aarhus omkranset af skov". Planen blev iværksat af Aarhus Byråd i 1988 med det overordnede mål, at fordoble kommunens skovareal inden år 2000. Eftersom de gamle skove udgjorde mere end 1.300 ha, er det uklart hvorvidt dette mål blev nået. 

De nye Aarhus Skove omfatter følgende nyrejste og offentligt tilgængelige skovområder:

 Skødstrup Skov på 25 ha 
 Bærmoseskov på 80 ha
 Lisbjerg Skov på 100 ha
 Mollerup Skov på 97 ha
 Brendstrup Skov på 83 ha
 Gjellerup Skov på 22 ha
 Tranbjerg Skov på 73 ha
 Solbjerg Skov på 30 ha

Det totale areal beløber sig til 510 ha. True Skov blev rejst i samarbejde med Naturstyrelsen vest for Aarhus i 1994. True Skov er planlagt til at dække 650 ha, men kun 385 ha skov er rejst per 2013. Skoven administreres teknisk set af den danske stat, men skovområdet tælles alligevel med i regnskabet om at nå målene i den kommunale 1988 plan.

Aarhus Kommune hævder at deres oprindelige mål er nået, men det er tydeligvis ikke korrekt, idet de gamle skovområder udgjorde mindst 1.300 ha. Med den nyrejste True Skov, bliver det samlede nye skovareal på 895 ha (2013). Af ukendte årsager, nævnes visse nyrejste skove (før år 2000) sjældent i offentlig sammenhæng med 1988 planen og De nye Aarhus Skove, på trods af at de af administrationen tælles med i det samlede areal-regnskab. Et eksempel er Himmerigskov på 140 ha, der er plantet af Naturstyrelsen mellem 1991 og 1995, i forbindelse med Bærmoseskov. Himmerigskov ligger i Favrskov Kommune, men tælles alligevel med som en af De nye Aarhus Skove. Aarhus Kommune hævder således, at staten har bidraget med i alt 700 ha ny skov indenfor kommunegrænsen. Det er således uklart om hvorvidt 1988 planen blev nået i tide, men uanset hvad, er der nu iværksat nye skovrejsnings projekter og de kan ende med realisere 1988 planen ad åre.

Baggrund

Der er flere grunde til at rejse skov omkring Aarhus. Kommunen fremhæver selv disse punkter:

 Skov binder CO2 - hver hektar ny skov binder ca. 14 ton CO2 om året. 
 Skov beskytter vandet - både det over og under jorden. 
 Skov skaber nye friluftsmuligheder. 
 Skov gør nærliggende boligområder mere attraktive.
 Skov forbedrer den biologiske mangfoldighed i naturen.

Skovene er alle del af Aarhus naturforvaltnings program, med undtagelse af de statsdrevne.

Fremtiden
Aarhus Kommune ønsker mere skov end 1988 planen sigtede mod for over tredive år siden. I 2009 sigtede kommunenes strategiske plan derfor efter endnu engang af fordoble Aarhus kommunes skovareal, inden år 2030. Dette mål hævdes at svare til 3.200 ha ny skov og frem til 2012, blev der rejst 320 ha. 

Ikke al den nye skov vil være offentlig. For at nå det ambitiøse mål, tilbyder kommunen og staten attraktive tilskudsmuligheder til private jordbesiddere.

Kilder 
 De ny Aarhus Skove  Aarhus Kommune

Referencer

Eksterne henvisninger 

Skovrejsning
Skove i Aarhus Kommune
Fire and Blood (Game of Thrones)

Fire and Blood er den tiende og sidste episode af den første sæson af HBO middelalderlige fantasy tv-serie Game of Thrones. Først gang den blev vist var den 19. juni 2011 blev det skrevet af showets skabere og executive producers David Benioff og D. B. Weiss, og instrueret af Alan Taylor.

Titlen af episoden er mottoet for Huset Targaryen, og hentyder til eftervirkningerne af den tidligere episodes klimaks. Episodens handling kredser om Starks reaktioner på Eddard Stark henrettelse: Sansa er taget som gidsel, Arya flygter i forklædning, Robb og Catelyn fører en hær mod Lannisterne, og Jon Sne kæmper med sin delt loyalitet. På tværs af det smalle havet, skal Daenerys beskæftige sig med blodmagi, der har berøvet hende hendes mand, hendes søn og hendes hær.

Episoden blev oprindeligt set af 3 millioner seere. Det blev godt modtaget af kritikere, som fremhævede slutscenen som en særlig stærk måde at afslutte den første sæson. Denne episode blev nomineret til Primetime Emmy Award.

Eksterne links
 "Fire and Blood" at HBO

Fodnoter 

Episoder af Game of Thrones
Steinhorst (Niedersachsen)

Steinhorst er en kommune i Landkreis Gifhorn i den tyske delstat Niedersachsen. Den ligger i den vestlige del af amtet (Samtgemeinde) Hankensbüttel.

Geografi 
Steinhorst ligger ved floden Lachte mellem naturparkerne Südheide og Drömling.

En del af det 1.090 hektar store naturbeskyttelsesområde Obere Lachte, Kainbach, Jafelbach ligger i kommunen.

Nabokommuner 
Kommunen Steinhorst grænser mod nord til Sprakensehl, mod øst til Dedelstorf, mod syd til Groß Oesingen og mod vest Landkreis Celle.

Inddeling 
I Steinhorst kommune ligger landsbyerne:
 Lüsche
 Räderloh
 Steinhorst

Eksterne kilder/henvisninger 

 Amtets websted
Nycke Groot

Cornelia Nycke Groot (født 4. maj 1988 i Alkmaar, Holland) er en tidligere hollandsk håndboldspiller, der i mange år spillede i danske håndbold for klubberne Team Tvis Holstebro, FC Midtjylland Håndbold og senest Odense Håndbold. 

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg.. Hun skiftede fra FC Midtjylland i 2015 til den ungarske storklub Győri ETO KC. Forinden spillede hun for TTH Holstebro. Under sin tid i den danske liga blev Groot kåret til årets pokalfighter efter pokalfinalerne i både 2010 og 2012. Hun blev i sæsonen 2013/14 kåret til årets spiller i Dameligaen.

Hun skrev i marts 2019 under på en to-årig kontrakt med danske Odense Håndbold og vendte dermed tilbage til den danske liga efter tre år i udlandet. I 2021 meddelte hun at sit karrierestop til og med sæsonafslutning. Hun blev desuden dansk mester med Odense Håndbold i maj 2021.

I januar 2019 stoppede hun på det hollandske landshold, hvor hun debuterede i 2004. Hun gjorde dog comeback 2021, ved Sommer-OL 2020 i Tokyo, og stoppede derefter endegyldigt sin aktive håndboldkarriere.

Meritter

Europa 
 EHF Champions League:
 Vinder: 2017, 2018, 2019
 Finalist: 2016
 EHF Cup:
 Vinder: 2011
 Finalist: 2013
 EHF Cup Winners' Cup:
 Vinder: 2015

Referencer

Eksterne henvisninger 

Håndboldspillere fra Nederlandene
Håndboldspillere fra Team Tvis Holstebro
Håndboldspillere fra FC Midtjylland Håndbold
Personer fra Alkmaar
Håndboldspillere fra Győri Audi ETO KC
Håndboldspillere fra Odense Håndbold
Sprakensehl

Sprakensehl er en kommune i Landkreis Gifhorn i den tyske delstat Niedersachsen. Den ligger i den nordvestlige del af amtet (Samtgemeinde) Hankensbüttel.

Geografi 
Sprakensehl ligger ved Bundesstraße 4. De nærmest større byer er Uelzen mod nord, og Gifhorn mod syd

Inddeling 
I kommunen ligger landsbyerne Behren, Bokel, Blickwedel, Hagen, Masel og Sprakensehl.

Eksterne kilder/henvisninger 

 Amtets websted
Obernholz

Obernholz er en kommune i Landkreis Gifhorn i den tyske delstat Niedersachsen. Den ligger i den nordøstlige del af amtet (Samtgemeinde) Hankensbüttel.

Geografi 
Obernholz ligger mellem naturparkerne Drömling og Südheide.

Nabokommuner 
Mod syd og vest grænser Obernholz til kommunerne Sprakensehl, Dedelstorf und Hankensbüttel,
mod øst til byen Wittingen og mod nord til Landkreis Uelzen.

Inddeling 
I kommunen ligger landsbyerne:

 Bottendorf,
 Steimke,
 Schweimke,
 Wettendorf,
 Wentorf
 Wierstorf

Eksterne kilder/henvisninger 

 Amtets websted
Algegift

Algegifte  eller algetoxiner er giftstoffer som visse alger danner. De dannes af blågrønalger, furealger og visse andre mikroalger, der kan være en sundhedsrisiko for mennesker og dyr, både gennem fødekæden, ved opblomstring af algevækst i badevandet og gennem overfladevand, der bliver brugt som drikkevand. Igennem fødekæden kan de toksin-producerende alger forgifte muslinger og være årsag til skaldyrsforgiftning.

Algetoksiner omtales også som phycotoksiner og cyanotoksiner.

Toksinernes kemi 

Algetoksinerne inddeles normalt i tre til fire hovedgrupper. Dertil kommer en overlappende gruppe benævnt cyanotoksiner. Forskellige kemiske strukturer er repræsenteret og giftene har navn efter den sygdom, de fremkalder, eller efter algen, der producerer giftstoffet.

 DSP-toksiner (Diarrhetic Shellfish Poisoning toxin) er en diarréfremkaldende gift. DSP-toksinerne er enzymhæmmere og nedbryder bl.a. tarmepithelet. De bedst kendte toksiner er okadainsyre og dinophysistoksin-1. 
 PSP-toksiner (Paralytic Shellfish Poisoning toxin) og NSP-toksin (Neurolytic Shellfish Poisoning toxin) er nervegifte, der hæmmer impulsoverførslen mellem nerveceller og muskelceller ved at hæmme natriumpumpen. Der kendes 20 forskellige  forbindelser, bl.a. den meget giftige forbindelse saxitoksin, STX. Andre nervetoksiner er anatoksin-a, homoanatoksin-a og anatoksin-a(s).
 ASP-gift (Amnesic Shellfish Poisoning toxin) kan skade hjernecellerne og give varigt hukommelsestab.
 CFP-toksin (Ciguatera Fish Poisoning) også kaldet CTX, ciguatera-toksin, ciguatoksin eller maitotoxin MTX.

 Cyanotoxiner. Cyanobakterier omtales populært - og fejlagtigt - som (blågrøn-)alger, men alligevel nævnes cyanotoxinerne her. Cyanotoksiner kan være levertoksiner (microcystiner, nodularin, cylindrospermopsin), nervetoksiner (anatoksin-a, homoanatoksin-a, anatoksin-a(s)), dermatotoksiner (aplysiatoksin m.fl.) og LPS (endotoxin, lipopolysaccharid).

Se også 
 Algeopblomstring
 Alkaloider

Eksterne links og henvisninger 

Biomolekyler
Nervegifte
New Zealand ved vinter-OL 2014

New Zealand deltog ved Vinter-OL 2014 i Sochi, som bliver arrangeret i perioden 7. februar til 23. februar 2014.

Medaljer

Lande ved vinter-OL 2014
2014
Slovenien ved vinter-OL 2014

Slovenien deltager ved vinter-OL 2014 i Sotji, som bliver arrangeret i perioden 7. februar til 23. februar 2014.

Medaljer 

Lande ved vinter-OL 2014
2014
Silje Solberg Østhassel

Silje Margaretha Solberg (født 16. juni 1990 i Bærum, Norge) er en norsk håndboldmålvogter, der spiller for Siófok KC og Norges kvindehåndboldlandshold, med hvem hun var med til VM i 2013. Hun debuterede på det norske landshold 27. marts 2011 i en hjemmekamp mod . Under VM i 2013 blev hun den målvogter med den næsthøjeste redningsprocent (49%) blandt de målvogtere, der modtog mindst 20% af sit holds modtagne skud på mål.

Hendes tvillingesøster Sanna Solberg spiller ligeledes på det norske landshold.

Referencer

Eksterne henvisninger 

Håndboldspillere fra Norge
Personer fra Bærum
Håndboldspillere fra Siófok KC
Håndboldspillere fra Team Tvis Holstebro
Tvillinger fra Norge
Håndboldspillere fra Stabæk Håndball
Olympiske medaljevindere i håndbold
Olympiske bronzemedaljevindere fra Norge
Håndboldspillere ved sommer-OL 2020
Medaljevindere ved sommer-OL 2020
Blæselampe

En blæselampe er et redskab der brænder flydende brændstof som petroleum eller flaskegas og danner en flamme, der kan bruges til f.eks. metalarbejde herunder lodning. Betegnelsen loddepistol benyttes også. Den elektriske loddepistol er dog en art elektrisk loddekolbe.

Anvendelse 

De oprindelige blæselamper brændte petroleum, der blev sprøjtet ud fra en beholder, der var sat under tryk med en lille håndpumpe. Flammen kan bruges til både blødlodning og slaglodning og til opvarmning af metalstykker med henblik på smedning. Varmen er ikke stærk nok til svejsning. Gas kan tilføres fra en stor flaske eller fra en lille dåse.

Guldsmede og sølvsmede anvender loddepistoler til slaglodning, gerne af en type, hvor man blæser ekstra luft gennem et mundstykke eller med en fodbetjent blæsebælg. Blikkenslagere anvender også blæselamper. De kan også, med nogen forsigtighed, anvendes til at blødgøre plastik og til at smelte tagpap og vejafmærkninger fast på asfalten.

Tidligere anvendte man blæselamper med petroleum til at opvarme glødehovedet på dieselmotorerne i fiskekuttere og andre små motorskibe. Det er årsagen til, at blæselamper af messing er så almindelige i turistbutikker ved fiskerlejer.

Blæselamper benyttes i dag under betegnelsen ukrudtsbrændere til bekæmpelse af plantevækst.

De finder også anvendelse i den finere kogekunst til at karamelisere overfladen på crème brûlée.

Brændere
Værktøj
Académie des beaux-arts

Académie des beaux-arts (Akademiet for de skønne kunster) er et af de fem akademier i Institut de France.

Akademiet opstod i 1816, da Académie de musique (Musikakademiet, grundlagt i 1669), Académie royale de peinture et de sculpture, (Det Kongelige Akademi for Maleri og Skulptur, grundlagt i 1648) og Académie d'architecture (Arkitekturakademiet, grundlagt i 1671) blev slået sammen til ét akademi.

Institut de France 
Institut de France opstod i 1795. 

I dag er instituttet en fælles overbygning for Académie des beaux-arts, Académie française (dannet 1635), Académie des inscriptions et belles-lettres (dannet 1663), Académie des sciences (dannet 1666) og Académie des sciences morales et politiques (dannet 1795).

Etableret i 1816
Akademier
Kultur i Paris
Videnskabelige og historiske institutioner
Bygninger, konstruktioner og anlæg i Paris
Indeksregister

Et indeksregister er et register i en cpu, hvis vigtigste funktion er et pege på en adresse i lageret.

Brug 
Indholdet af indeksregistret kan enten pege direkte på en bestemt adresse, eller det kan adderes (evt. subtraheres) fra en adresse, der er en del af instruktionen. Det sidste har relevans ved f.eks. tilgang til en tabel i lageret eller en streng. Dette kaldes indirekte adressering og var ikke tilgængeligt på de første computere.   I stedet måtte man modificere instruktionerne under programafviklingen, hvilket kaldtes selvmodificerende kode. Indeksregistre var først til rådighed i Manchester Mark 1 fra 1949.

Nogle cpu'er tillader at et indeksregister kan bruges til andre formål. Nyere processorarkitekturer har ikke særskilte indeksregistre. I stedet kan de fleste registre udfylde denne rolle. 

Digitale hukommelser
Mikroprocessorer
A.M. Hirschsprung

Abraham Marcus Hirschsprung (1793 i Friedberg ved Frankfurt am Main – 1871) var en dansk tobaksfabrikant af tysk-jødisk oprindelse. 

Han grundlagde i 1826 sin egen tobaksvirksomhed i Østergade 2 på hjørnet af Kongens Nytorv, det vil sige i kælderen under Hotel d'Angleterre. Virksomheden blev i 1858 overtaget af sønnerne Heinrich og Bernhard, og under navnet A.M. Hirschsprung & Sønner udviklede den sig i årene efter til en af branchens førende.

Kilder 
 Dansk Biografisk Lexikon 

Erhvervsfolk fra Danmark
Danskere i 1700-tallet
Danskere i 1800-tallet
Jøder fra Danmark
Bertil Norström

Per Bertil Norström (9. september 1923 i Sala - 6. september 2012 i Stockholm), var en svensk skuespiller og journalist. 

Norström er kendt for at medvirke i tv-serien Varuhuset og har derudover medvirket i et stort antal mindre roller i svenske film og tv-serier, herunder roller i tv-serien Den gode vilje og filmene Brødrene Løvehjerte og En kærlighedshistorie.

I 2005 modtog han Litteris et Artibus-medaljen.

Referencer

Eksterne henvisninger 
 

Skuespillere fra Sverige
Velling Skov

Velling Skov og den vest for den liggende Snabegård Skov er to skove på sydsiden af Salten Ådalen. De er tilsammen omkring 500 hektar, ca. 6 km lang og op til 1 km bred. De skilles af Lystrup Å der kommer fra sydøst, fra Bryrup Langsø. I Velling Skov findes landets største bevoksning af 250-300-årige bøgetræer, i en naturskov som får lov at ligge uberørt hen.

Længst mod vest i Velling Skov er to markante udsigtspunkter, ovenfor Lystrup Å, Velling Kalv (119 moh.) og Velling Gavl (130 moh.) med udsigt over Salten Ådalen . Midt i skoven ligger den gamle højmose, og tidligere tørvemose, Langkær, hvor der bl.a. findes sjældne planter som kødædende soldug. Øst herfor ligger Velling Igelsø, og videre mod øst, på den anden side af Nørre Snede-Silkeborglandevejen ligger Hundsø, der bruges som badesø om sommeren. Længere mod øst er skovområdet sammenhængende med Løndal Skov. I den sydlige del af skoven ligger turiststedet Velling Koller som blev oprettet i 1903 med restaurant og udsigtstårn. Senere blev det Eventyrhave og nu er der hotel og campingplads .

Vellingskovene er en del af Natura 2000-område nr. 53 Sepstrup Sande, Vrads Sande, Velling Skov og Palsgård Skov. Skoven vest for Vellingvej er udlagt som urørt skov, og i 2018 blev det meste af skoven øst for Vellingvej anden biodiversitetsskov for at pleje lyskrævende arter, så der ikke dannes skov på deres biotoper.

Eksterne kilder/henvisninger 

 Velling Skov og Snabegård Skov  på naturstyrelsen.dk

Lokaliteter i Silkeborg Kommune
Skove i Danmark
Margueritruten
Urørt skov
Ole Haslunds Hus

Ole Haslunds Hus var en antikvitets- og møbelforretning, der eksisterede fra 1905 til 1987. Den blev grundlagt af den danske møbelarkitekt og kunsthandler Ole Haslund. Forretningen havde adresse forskellige steder i København, først i Klosterstræde 8 (1905–1910), derpå i Karel van Manders Gård i Østergade 15 (1910–1942) og til sidst på Amagertorv (oktober 1942 – 1987).

Referencer 

Tidligere virksomheder i København
Fonnesbech (stormagasin)

Fonnesbech var et dansk stormagasin, der lå ved Østergade på Strøget i København.

Historie 
Anders Fonnesbech (1821-1887) etablerede i 1847 en mindre manufakturforretning i Østergade 47 i København. 

Forretningen voksede og udvidedes gennem årene, og efterhånden opkøbtes næsten alle ejendommene i karréen mellem Østergade og Nikolaj Plads. Fonnesbech udviklede sig til et elegant damemagasin og blev anset for at være en smule mere eksklusivt end Illum og Magasin du Nord. I 1938 indviede Fonnesbech en helt ny og stadigt eksisterende stormagasin-bygning tegnet af arkitekten Oscar Gundlach-Pedersen.

I løbet af 1950'erne og 60'erne oplevede Fonnesbech ligesom andre stormagasiner en stigende konkurrence fra de nye storcentre i forstæderne. Stormagasinet Fonnesbech lukkede i 1970, og bygningen anvendes i dag blandt andet af Københavns Fondsbørs.

Henvisninger

Kilder 
 

Danske virksomheder etableret i 1847
Ophørt i 1970
Stormagasiner i Danmark
Butikker i København
Indre By (København)
Tidligere virksomheder i Danmark
Tranbjerg Skov

Tranbjerg Skov i den nordøstlig del af Tranbjerg, er en af de nye Aarhus skove. 

Tranbjerg Skov er plantet i flere etaper. Første etape var i "Plant et Træ"-året 1983, hvor børnene i Tranbjergskolerne såede 6 ha mark til med agern. Senere i 1989-89 og 2004, blev skoven så udvidet til sit nuværende areal på 73 ha.

Skoven er anlagt, så den ligger i forlængelse af større grønne arealer, der strækker sig tværs igennem Tranbjerg by og skoven byder således på et mere naturnært friluftsliv, for byens mange borgere, i overenstemmelse med Aarhus Omkranset af Skov-planen for Aarhus Kommune.

Naturen
Eg er hovedtræarten i Tranbjerg Skov, da den er hårdfør og god som pionér, men der er også en del bøgebevoksninger m.m. på vej op.

Kilder
 De nye Aarhus Skove  Aarhus Kommunes Naturforvaltning.

De nye Aarhus Skove